Ангелите, Даяна Купър
Ангелите, Даяна Купър
---------------------


Много от нас казват, че вярват в ангелите, но малко са тези, които наистина ги познават и съзнателно общуват с тях. В тази книга духовният учител Даяна Купър разказва за собствените си срещи с ангелите, както и историите на хора, които са приели ангелите в живота си. Да, ангелите наистина съществуват – те са много развити същества, чиито вибрации са по-фини и бързи от тези на хората и обикновено са невидими за нас. Ангелите са готови да помагат, да ни подкрепят, да ни лекуват и насочват – ние трябва само да ги помолим за това! Има ангели, които се грижат за дребните ежедневни задачи, и такива, които се занимават с мащабните проекти на Вселената. Има ангели, които помагат за лечението на хората, и други, които отговарят за празници и ритуали.

От тази книга ще се запознаете с различни практики и визуализации, чрез които да се свържете и да общувате с ангелите, да разкриете своя ангел-пазител и да призовавате могъщата сила на архангелите в своя живот при различни ситуации. Включени са и обяснения за ангелите, които отговарят за природното царство и как да ги призовете на помощ, когато работите в градината или сте на открито. Ще разберете как ангелите могат да станат неотменна част от вашия живот, да ви лекуват и напътстват.

Ние сме заобиколени от ангели и единственото, което трябва да направим, е да издигнем своето съзнание, за да започнем да ги осъзнаваме и да общуваме с тях, да ги приветстваме в живота си и да позволим на светлината, радостта и покоя на тяхното присъствие да изпълнят сърцата ни.

Даяна Купър е директор на „Училище за ангели и извисяване“, което организира курсове за преподаватели. Като духовен терапевт и учител тя е помогнала на много хора да открият мисията на своя живот, да реализират потенциала си и да поемат съдбата си в свои ръце. Автор е на много книги, сред които „[Духовните закони](https://poznanie.net/bookstore/duhovnite-zakoni-daiana-kupyr/)“ и „[Извисяване](https://poznanie.net/bookstore/izvisiavane-daiana-kupyr/)“. За повече информация посетете нейния уебсайт: www.dianacooper.com.